joelniklaus/EU_Wikipedias huggingface dataset:
Cyklistická trasa Vlčí Důl

Cyklistická trasa Vlčí Důl bola prvým cyklistickým chodníkom v kraji, vybudovaným v roku 2002 na mieste zrušenej železničnej trate 8c z Českej Lípy do Žizníkova. Je dlhá 4,3 km a stala sa súčasťou cyklotrasy 3054. Meno má po obci Vlčí Důl.

Vznik 
Pôvodná jednokoľajová železničná trať viedla z už nepoužívanej Mestskej železničnej stanice v Českej Lípe cez Svárov, okolo továrne Narex, súbežne s cestou z Českej Lípy do Zákupov. Vlaky tu jazdili od roku 1900. Na rázcestí s odbočkou k Žizníkovu bola železničná zastávka Dobranov, trať sa potom od cesty odklonila k dnes funkčnej zastávke Vlčí Důl - Dobranov v katastri obce  Vítkov (Česká Lípa). Dĺžka trate bola približne 6 km. Po vybudovaní železničných preložiek v Českej Lípe (Trať 086) bola v roku 1989 prevádzka na trati 8c zrušená. 

Neskôr boli koľaje demontované a väčšia časť trate (4,3 km z celkových 6) bola pokrytá asfaltom, cyklotrasa bola označená ako číslom cyklotrasy 3054, tak aj dopravnými značkami na oboch koncoch a krížení sa s cestami. Nevyužívané, zarastené koľaje zostali okolo mestskej stanice, sčasti vo Svárove.

Popis 

V Českej Lípe začína upravená cyklotrasa v štvrti Svárov pri bývalej továrni Narex (výrobca náradia), kde sa napája na mestskú komunikáciu. Rovinatá trasa preklenuje zátopové územie Ploučnice  porastené jelšinami a tŕstím v blízkosti cestnej výpadovky z Českej Lípy na Zákupy. Na trase je most cez Ploučnicu a mostíky pre vodu prúdiacu okolo pri častých záplavách. Po necelých 2 km pretína cestu, odbočku na Žízníkov. Pri odbočke je zachovalá budova železničnej zastávky Dobranov, dnes slúžiaca ako obytný domček. Trasa pokračuje lesíkmi s nepatrným vystúpaním smerom k železničnej zastávke Vlčí Důl - Dobranov. Po trase je v zalesnenom území len strážny domček, tiež využívaný na bývanie a most cez Dobranovský potok. Na konci vyasfaltovaného úseku pri zastávke Vlčí Důl je vybudované odpočívadlo s mapou, cyklotrasa 3045 odtiaľ pokračuje po cestách 3.triedy.

Využitie 
Cyklotrás využívajú hojne ako cyklisti, tak výletníci na kolieskových korčuliach aj peší turisti.
Miestnym turistom je odporúčaný na webe mesta okruh v dĺžke 15 km po tejto cykloceste, potom do Heřmaničiek a návrat cez Žizníkov späť do Českej Lípy.

Cyklotrasa Vlčí Důl bola začlenená do cyklotrasy 3054 z Provodína do Českej Lípy, s využitím novo budovanej Cyklotrasy Varhany do Kamenického Šenova a do Nového Boru. V Českej Lípe sa dá napojiť na druhú z vybudovaných cyklotrás na Písečnú (tj. Cyklotrasa 3053). 

V pláne je chodník začleniť do budovanej trasy Zelená cyklomagistrála Ploučnice.

Mesto Česká Lípa pripravilo vďaka získanej dotácii od Libereckého kraja opravu za 240 000 Sk štyroch mostov na trase.Práce sú vykonávané na jeseň 2013.

Referencie

Pozri aj 
 Cyklistické chodníky na zrušených železniciach

Externé odkazy 
 O cyklotrase na webe Vlčí důl
 O cyklotrasách na webe Českej Lípy

Zdroj 

Vlčí Důl
Doprava v okrese Česká Lípa
Česká Lípa
Jedlová (stanica)

Stanica Jedlová je železničná križovatka uprostred lesov Lužických hôr, na železničných tratiach 080 (Bakov nad Jizerou – Česká Lípa – Jedlová) a 081 (Děčín-Jedlová-Rumburk). Leží na katastrálnom území Jedlová na adrese Jedlová 17 v obci Jiřetín pod Jedlovou v nadmorskej výške , v okrese Děčín. V niekoľkokilometrovom okolí neleží žiadna dedina ani osada.

História 
Prvý vlak do stanice Jedlová prišiel dňa 16. januára 1869. Jej výstavba bola veľmi náročná, vyžadovala ako odstrel skál, tak zarovnanie jám, pretože v okolí stanice Jedlová nebýval rovný priestor. Tesne pred stanicou v smere na Děčín musela byť pre trať prerazená pieskovcová skala v dĺžke 560 m, miestami až do hĺbky 15 metrov. Pri Svore bolo potrebné postaviť až 15 metrov vysoké násypy. Súčasníci vo vtedajšej dobe radili trate Českej severnej dráhy čo do obtiažnosti hneď za alpské trate Semmering a Brenner. Podľa vzoru železničných budov na železnici cez Semmering bola tiež odvodená podoba výpravných budov, vystavaných z režného tehlového muriva, ktoré miestami vypĺňalo priehradové konštrukcie, s charakteristickými nástupnými prístreškami v podobe otvorenej verandy.

Vlaky 
Zo stanice odchádzajú osobné vlaky Jedlová – Česká Lípa – Doksy, jazdiace v dvojhodinových intervaloch. Ďalej tu zastavujú osobné vlaky linky U8 Děčín – Česká Kamenice – Jedlová – Rumburk, jazdiace v rovnakých intervaloch, v niektorých obdobiach pracovných dní poprekladané na hodinový interval. Každé dve hodiny v stanici zastavujú aj rýchliky linky D22 Kolín – Mladá Boleslav – Česká Lípa – Jedlová – Rumburk (– Šluknov).

Turistika 
V budove stanice funguje staničná reštaurácia. Stanica často slúži ako východiskový či cieľový bod rôznych výletov po Lužických horách. Za budovou stanice je turistický rázcestník trás KČT – červenej, žltej a zelenej (E10).

Referencie

Iné projekty

Externé odkazy 
 Fotografie z rozhľadne a stanice Jedlová
 České dráhy a.s.

Zdroj 

Železničné stanice v Česku
Lužické hory
Doprava v okrese Děčín
Jiřetín pod Jedlovou
Stavby v okrese Děčín
Rašeliniště Černého rybníka

Rašeliniště Černého rybníka je od roku 1996 chránené územie, prírodná pamiatka na území Ralskej pahorkatiny vo východnej časti okresu Česká Lípa na katastri neďalekej obce Hamr na Jezeře.

Popis lokality 
Černý rybník je od obce Hamr na Jezeře vzdialený 1,5 km južným smerom. V okolí prevažuje borovicový les, blízko rozľahlého Hamerského rybníka je na mnohých miestach zem podmáčaná, močaristá. Rašelinisko nadväzuje aj na Černý rybník a pretože sa tu vyskytuje mnoho chránených rastlín i živočíchov, je lokalita vo výške 350- od januára 1996 vyhlásená prírodnou pamiatkou.

Chránená flóra a fauna 
V rašeliniskách sa vyskytuje napr. páperník pošvatý, páperník úzkolistý, ostroplod biely, kľukva močiarna, rosička okrúhlolistá, ostrica plstnatoplodá. Je tu rašelinový bôr s bezkolencom belasým a mnoho ďalších ohrozených druhov kvetín.

Vovnútri neveľkej lokality je tiež borovicový les, ktorý nie je lesníkmi obhospodarovaný, je ponechaný samovoľnému vývoju.

Žije tu vretenica severná, jašterica živorodá, skokan štíhly, šidlo obrovské aj šidlo aeshna juncea.

Ochrana pamiatky 
Lokalita bola vyhlásená za chránené územie v roku 1996 na rozlohe 4,26 ha podľa zákona 114/1992 zb. o ochrane prírody a krajiny

Pamiatku zaradenú medzi Maloplošné osobitne chránené územia bývalého vojenského výcvikového priestoru Ralsko (MZCHÚ Ralsko) spravuje Ministerstvo životného prostredia prostredníctvom Agentúry ochrany prírody a krajiny ČR (AOKP ČR) 

Pred vyhlásením ochrany bola opravená poškodená hrádza rybníka, čím sa zamokrenie okolia zmiernilo na úkor chránenej populácie rosičky okrúhlolistej.

Prístup 
Černý rybník je na okružnej modro značenej trase pre peších turistov z Hamru na Jezeře. Chodník vedie po hrádzi rybníka, kde je tiež informatívny panel a označenie pamiatky. Na trase je pamiatok viac, napr. Jelení vrchy, Široký kámen, Stohánek a spája ich v blízkosti vedená cyklotrasa 3046 po vyasfaltovaných cestičkách bývalého vojenského priestoru.

Referencie

Iné projekty

Externé odkazy 
 Popis na webe Českolipsko
 Na webe BioLib

Zdroj 

Chránené územia v okrese Česká Lípa
Rašeliniská v Česku
Ralská pahorkatina
Povodie Ploučnice
Hamr na Jezeře
Stráž pod Ralskem
Dano Heriban

Mgr. art. Dano Heriban (* 25. marec 1980, Trnava) je slovenský herec a hudobník. Okrem iného je trojnásobným držiteľom divadelných ocenení Dosky – dvakrát za svoj javiskový prednes (20122013), raz na poli scénickej hudby (2013). V rámci televízneho média získal titul OTO (2015). Je druhýkrát ženatý, z prvého manželstva má syna Thea, jeho druhý syn sa narodil v roku 2016. Žije striedavo v Martine a vo Svätom Jure.

V roku 2018 sa Dano Heriban rozhodol vstúpiť do sveta detských pesničiek, v júni vydal svoj tretí sólový album Čosi úsmevné. Heriban album spoločne so svojou kapelou v zložení Filip Hittrich (basgitara, programovanie) a Jakub Hittrich a hosťami Janou Kirschner, Igorom Ajdži Saboom či Zuzanou Mikulcovou pripravoval viac ako rok. CD obsahuje 12 pesničiek a je venované nielen deťom, na svoje si prídu aj všetci rodičia.

Pesničky zložil Dano Heriban, autorsky sa na niektorých skladbách spolu s ním podieľal Filip Hittrich. Dano je okrem hudby autorom viacerých textov. Na albume sú však aj texty z pera Jakuba Nvotu, Tomáša Janovica, Miroslava Nemanna či Róberta Mankoveckého. Spolu s Danom si na albume zaspievali Jana Kirschner, Zuzana Mikulcová, Henrieta Jančišinová-Kolláriková a dievčatá zo Základnej umeleckej školy na Vrbenského ul. v Rači.

Hlavnými postavami Čosi úsmevné sú Dano Heriban a jeho animovaní kamaráti. Vydanie albumu a CD sprevádzal aj prvý klip k titulnej pesničke „Čosi úsmevné“, ktorý sa nakrúcal vo februári 2018 v priestoroch Ateliéru Svetlík. Réžie a scenára sa ujal Igor Derevenec, ktorý sa zároveň postaral o animácie a grafické návrhy postavičiek. Za kamerou stáli Peter Kelíšek a Michael Skotnický.

Diskografia 
 Štúdiové albumy

 2007: Leporelo (bez vydavateľa, katalóg. č. R236 0001-2-331)
 2012: Na jeden dych (LADON Publishing, katalóg. č. 1959-001-2)
 2018: Čosi úsmevné (HeDart)

 Iné príspevky

 2010: „B-boy Bonus“ — spoluautor skladby vydanej na soundtracku k muzikálu Príbeh ulice

Filmografia 

K roku 2016 vrátane, filmografiu Dana Heribana zastupujú v distribúcii dva celovečerné hrané filmy, z toho jeden v postprodukcii. Na poli krátkometrážnej kinematografie boli jeho príspevky zaznamenané v troch prípadoch. V rámci televízneho formátu bol bez ohľadu na metráž filmu obsadený do piatich hraných titulov, z toho jedného TV filmu, jednej minisérie, dvoch seriálov a jednej antológie.

Úspechy a ocenenia

Poznámky

Referencie

Iné projekty 

 Zoznam víťazov a nominantov ankety OTO

Externé odkazy 
 Dano Heriban na oficiálnych stránkach
 Dano Heriban na stránkach SKD
 Dano Heriban na stránkach SND
  
 
 
 
 Dano Heriban v databáze Discogs

 
Absolventi konzervatórií na Slovensku
Absolventi Vysokej školy múzických umení
Slovenskí divadelní herci
Slovenskí televízni herci
Slovenskí filmoví herci
Slovenskí speváci
Slovenskí textári piesní
Slovenskí skladatelia modernej hudby
Osobnosti z Trnavy
Robert Sarah

Robert Sarah (* 15. jún 1945, Ourous) je guinejský rímskokatolícky arcibiskup a kardinál, prefekt Kongregácie pre Boží kult a disciplínu sviatostí. Patrí medzi najpopulárnejších konzervatívnych kardinálov.

Kňaz a biskup 
Kňazskú vysviacku prijal vo veku 24 rokov 20. júla 1969. Študoval na Pápežskej univerzite Gregoriana a Biblickom inštitúte v Jeruzaleme. V auguste 1979 ho pápež Ján Pavol II. vymenoval za arcibiskupa arcidiecézy Konakry. Biskupskú vysviacku mu udelil kardinál Giovanni Benelli 8. decembra 1979. V tento deň bol najmladším biskupom na svete.

Vo Vatikáne 
V októbri 2001 bol pozvaný do Vatikánu, kde sa stal sekretárom Kongregácie pre evanjelizáciu národov, ktorú vtedy viedol ako prefekt kardinál Crescenzio Sepe. 7. októbra 2010 ho pápež Benedikt XVI. menoval za predsedu Pápežskej rady „Cor Unum“, ktorá koordinuje charitatívna činnosť katolíckej cirkvi. Vo funkcii tak nahradil nemeckého kardinála Paula Cordesa. Je tak druhým vysokým činiteľom rímskej kúrie, pochádzajúcim z Afriky, ktorého menoval Benedikt XVI. Prvým bol Peter Kodwo Appiah kardinál Turkson. Dva týždne potom bolo ohlásené jeho vymenovanie za kardinála, kardinálsky biret prevzal počas konzistória 20. novembra 2010.

Dňa 24. novembra 2014 ho pápež František menoval za prefekta Kongregácie pre Boží kult a disciplínu sviatostí.

Dňa 20. februára 2021 prijal pápež František jeho rezignáciu na post prefekta Kongregácie pre Boží Kult a disciplínu sviatostí. Jeho nástupcom sa stal dovtedajší sekretár Kongregácie, arcibiskup Arthur Roche. 

Na kardinálskom konzistóriu 3. mája 2021 bol spolu s ďalšími siedmimi kardinálmi povýšený do rádu kardinálov kňazov.

Boh alebo nič 
V roku 2015 vyšiel knižný autobiografický rozhovor Dieu ou rien, v ktorom vedie rozhovor s francúzskym novinárom Nicolasom Diatom o svojom živote a viere. Kniha sa rýchlo dočkala mnohých prekladov a zaradila sa medzi najpopulárnejšie súdobé diela tohto druhu. Knihu v roku 2016 pod názvom Boh alebo nič v preklade Jána Tarabu vydalo vydavateľstvo Lúč. Pri príležitosti jej uvedenia na trh ju v dňoch 13.16. júna na Slovensku osobne prezentoval Robert Sarah. Pri svojej návšteve Slovenska ho prijali aj biskupi Slovenska na plenárnom zasadaní KBS na Donovaloch.

Dielo 
 
 
 výňatok z knihy:

Referencie

Pozri aj 
 Zoznam žijúcich kardinálov
 Zoznam kardinálov menovaných Benediktom XVI.

Iné projekty

Externé odkazy

Zdroje 

Rímskokatolícki arcibiskupi
Guinejskí kardináli
Prefekti Kongregácie pre Boží kult a disciplínu sviatostí
Osinalické bučiny

Osinalické bučiny je názov prírodnej pamiatky na území CHKO Kokořínsko, v južnej časti okresu Česká Lípa, na katastrálnom území Zakšín. Ide o lesnaté územie s radom pieskovcových skál, kde sa vyskytuje mnoho druhov chránených rastlín.

Opis 
V západnej časti Kokořínska pri ceste medzi Mělníkom a Dubou aj Českou Lípou je zalesnená oblasť s mnohými chránenými územiami, prameniskami potokov Liběchovka a Pšovka, pieskovcovitými útvarmi.

Medzi dedinami Medonosy a Bukovec na tejto veľmi frekventovanej ceste I/9 je odbočka na východ do obce Osinalice. Po necelých  je v údolí medzi kopcami Brusné () a Skaliska () v priamom susedstve cesty chránená lokalita Osinalické bučiny. Na východnej strane zasahuje do Osinalického sedla, ktoré je hranicou medzi okresmi Česká Lípa a Mělník. Tu cestu pretína zeleno značená turistická cesta od Nových Osinelíc na juhu do Dubej na severe. Cyklotrasa tadiaľ nevedie.

Lokalita je mierne zvlnená, náleží svahu kopca Skaliska, je porastená nielen bukovým lesom, ale na pieskovcoch rastie rad chránených vstavačovitých, orchideových druhov rastlín, kvôli ktorým tu bola vyhlásená ochrana. Sú tu napr. vstavač purpurový, koralica lesná, kruštík rožkatý, vtáčia prilba biela.

V starších stromoch tu žijú holuby plúžiky.

Vyhlásenie pamiatky 
Prírodná pamiatka tu bola vyhlásená 19. novembra 2002 (platnosť vyhl. nadobudla 24. decembra 2002) na rozlohe , v nadmorskej výške 250 až . Lokalita je v starostlivosti správy CHKO Kokořínsko, odborné pracovisko AOPK (Agentúra ochrany prírody a krajiny) pod kódom 2191.

Referencie

Iné projekty

Externé odkazy 
 Web AOPK - Správy Kokořínsko – Máchův kraj
 Web BioLib
 Vyhlašovací dokumentácie

Zdroj 

Chránené územia v okrese Česká Lípa
Územia európskeho významu v Česku
Lesy v Česku
Dokeská pahorkatina
Chránená krajinná oblasť Kokořínsko – Máchův kraj
Zakšín
Lodná ulica (Bratislava)

Lodná ulica je jednosmerná a zároveň najkratšia ulica v Bratislave, v mestskej časti Staré Mesto s dĺžkou 24 metrov. Nachádza sa medzi Riečnou a Paulínyho ulicou. Na Lodnej 2 sa nachádza Hotel Devín, ktorý je zároveň chránenou pamiatkou.

Referencie

Iné projekty

Externé odkazy 
 Lodná ulica na mape Bratislavy

Ulice v Starom Meste v Bratislave
Hradčanské rybníky

Hradčanské rybníky sú od roku 1933 chránenou oblasťou, v roku 1967 boli vyhlásené prírodnou rezerváciou. Ochrana sa týka štyroch rybníkov prepojených Hradčanským potokom, mokradí, lúk a lesov v ich okolí. Územie sa nachádza vo východnej časti okresu Česká Lípa približne 7 km južne od mesta Mimoň.

Popis lokality 

Zahŕňa štyri lesné rybníky - Černý, Vavrouškův, Strážovský, Držník a menšiu časť Hradčanského rybníka. Prepojené sú Hradčanským potokom, ktorý je ľavým prítokom Ploučnice. Ďalej do nej patra priľahlé mokrade, zamokrené lúky a lesný porast v nadmorskej výške 270 až 286 metrov, plocha rezervácie je teraz 144,65 ha. Od severu k nej prilieha Letisko Hradčany, z juhozápadu skalnaté Hradčanské stěny, celé územie je zalesnené prevažne ihličnanmi (hlavne borovica lesná a smrek obyčajný) a bolo dlhodobo súčasťou vojenského priestoru. Vojaci (hlavne Sovieti) tu zničili svojimi tankami hrádze troch rybníkov a svoj podiel na poškodení rezervácie mal lesný požiar v roku 1990.

Chránená flóra a fauna 
V rezervácii rastie vyše 200 druhov vyšších rastlín, ohrozené sú napr. odemka vodná a vstavačovec škvrnitý , či diablik močiarny. Z chránených stavovcov tu žijú bocian čierny, škovránik stromový, lelek lesný a ďalšie. Podrobným prieskumom v rokoch 1989 - 1993 bolo zaevidovaných 37 druhov mäkkýšov a 698 druhov motýľov, niektoré z nich iba tu.

Ochrana pamiatky 
V širšom meradle bola lokalita chránená od roku 1933. Štátna prírodnou rezerváciou (SPR) boli Hradčanské rybníky vyhlásené 26. septembra 1967 na katastroch obcí Hradčany a Strážov. Stalo sa tak výnosom MKI č. 11.034 / 67. O 20 rokov neskôr 21. decembra 1987 bola SPR Hradčanské rybníky potvrdená výnosom MK ČSR č. 17.094 / 87. Teraz sa ochrana riadi podľa zákona 114/1992 zb. O ochrane prírody a krajiny.  Nad rezerváciou má dohľad CHKO Kokořínsko, územie vojenského priestoru je v správe štátneho podniku Vojenské lesy a statky ČR rezervácia je v správe Ministerstva životného prostredia prostredníctvom AOPK ČR - Agentúra ochrany prírody a krajiny ČR.

Rezervácia bola zahrnutá v roku 2004 do rozľahlého chráneného územia Európy programu Natura 2000 s názvom Ptačí oblast Českolipsko - Dokeské pískovce a mokřady. Táto oblasť zahŕňa aj Máchovo jezero, Novozámecký rybník a rad rezervácií a prírodných pamiatok južnej časti okresu Česká Lípa.

Prístup 
Priamo k rybníkom okrem nechránené západnej časti Hradčanského verejné cesty, ani cyklotrasy nevedú. Najbližšia významná cesta č.268 vedie z Mimone na Mladú Boleslav necelý 1 km po SV strane, cez Hradčany vedie cesta 270 z Doksov do Mimone. Najbližšia železničná zastávka je v 6 km vzdialenej Mimoni na trati 086 z Liberca do Českej Lípy. Do obce Hradčany vedie zeleno značená turistická cesta od Provodína do Doksov.

Fotogaléria

Referencie

Pozri aj 
 Zoznam chránených území v okrese Česká Lípa

Iné projekty

Externé odkazy 
 Romantické Hradčanské rybníky - zima
 Web Českolipsko / Natura
 Web Biolib

Zdroj 

Chránené územia v okrese Česká Lípa
Povodie Hradčanského potoka (prítok Ploučnice)
Rybníky v Česku
Ralská pahorkatina
Hradčany (Ralsko)
Chránená krajinná oblasť Kokořínsko – Máchův kraj
Jílovka (prírodná rezervácia)

Prírodná rezervácia Jílovka je prírodnou rezerváciou vyhlásenou s účinnosťou od januára 2011 Krajským úradom Libereckého kraja v južnej časti okresu Česká Lípa, v oblasti Holanských rybníkov. Chránená je fauna a flóra pri dvoch z rybníkov, Jílovky a Kravského.

Popis lokality 
Celá rybničná sústava v južnej časti Českolipska zahŕňala pôvodne 23 rybníkov, založených kvôli chovu rýb. V blízkosti cesty spájajúcej obec Záhradky a mestečko Holany sú dva z nich, väčší Jílovka a menší Kravský. Oba sú rybolovné a prietokové, napájané hlavne Bobřím potokom a systémom vzájomných kanálov, v nadmorskej výške 260 m. Rezervácia zahŕňa celý Kravský rybník, južný breh rybníka Jílovka a lúky a mokrade medzi nimi. Z juhovýchodnej strany chránené územie končí pri ceste. Rozloha rezervácie je 8,31 ha. Časť je na katastri Zahrádok, časť na katastri Holanov.

Predmet ochrany 
Za chránené sú považované tunajšie lúky, mokrade, zmiešaný listnatý les a nižšie porasty s výskytom cennej mykoflóry, pri Kravskom rybníku je tiež cenená makrofytná vegetácia a rozmanitá zoocenóza.
Vyhláseniu rezervácie predchádzali podrobné prieskumy územia v rokoch 2008 a 2009.

Prístup 
Okolo rybníkov vedie cesta z Holanov do Zahrádiek. Nie je tu žiadna cyklotrasa, ani turisticky značená cesta pre peších turistov.

Najbližšia železničná zastávka Zahrádky je zhruba 3 km na sever, jedná sa o Trať 087 z Lovosíc do Českej Lípy.  Do obcí Zahrádky aj Holany zachádza pravidelná autobusová doprava z Českej Lípy.

Referencie

Pozri aj 
 Zoznam chránených území v okrese Česká Lípa

Iné projekty

Externé odkazy 
 Na krajskom webe
 Web Nature

Zdroj 

Chránené územia v okrese Česká Lípa
Rybníky v Česku
Ralská pahorkatina
Povodie Robečského potoka
Zahrádky (okres Česká Lípa)
Holany
Vasyľ Jaroslavovyč Slipak

Vasyľ Jaroslavovyč Slipak (;  * 20. december 1974, Ľvov, Sovietsky zväz, dnes Ukrajina – † 29. jún 2016, Luhanske, Donecká oblasť, Ukrajina) bol ukrajinský operný spevák (bas-barytón) a vojenský dobrovoľník.

Pôsobil v Parížskej opere 19 rokov. Zúčastnil sa ako dobrovoľník vo vojne na Ukrajine na strane Pravého sektora. Bol zabitý po zásahu strelou v sídle Luhanske v Doneckej oblasti. 20. februára 2017 mu ukrajinský prezident Petro Porošenko udelil vyznamenanie in memoriam Hrdina Ukrajiny.

Úloha v operných domoch 
 Escamillo / «Carmen» / Georges Bizet
 Figaro / Figarova svadba / Wolfgang Amadeus Mozart
 Ramfis / Aida / Giuseppe Verdi
 Boris Godunov / Boris Godunov / Modest Petrovič Musorgskij
 Knieža Igor / Knieža Igor / Alexandr Porfirievič Borodin
 Knieža Gremin / Eugen Onegin / Piotr Iľjič Čajkovskij
 Veliteľ (Il Commendatore), Masetto / Don Giovanni / Wolfgang Amadeus Mozart
 Lindorf, Dapertutto, Coppelius, Mirákl / Hoffmanove poviedky / Jacques Offenbach
 Sparafucile / Rigoletto / Giuseppe Verdi
 Sarastro, Venoval / Čarovná flauta / Wolfgang Amadeus Mozart
 Smrť / Cisár Atlantídy / Viktor Ullmann
 Don Giovanni / Don Giovanni / Wolfgang Amadeus Mozart
 Collin / La bohème / Giacomo Puccini
 Mefisto / Faust / Charles Gounod
 Banco / Macbeth / Giuseppe Verdi
 Giovanni Procida / Sicílske nešpory / Giuseppe Verdi
 Philip II / Don Carlos / Giuseppe Verdi
 Basilio / Barbier zo Sevilly / Gioacchino Rossini
 Ralph / Džamilé či Kráska z Perthu / Georges Bizet
 Count Rodolfo / La sonnambula / Vincenzo Bellini
 Don Alfonso / Také sú všetky / Wolfgang Amadeus Mozart
 Démon / Démon / Anton Grigorievič Rubinštejn
 Priest, Jazvec, Lesnik / Príhody líšky Bystroušky / Leoš Janáček

Referencie

Iné projekty 

Ukrajinskí operní speváci
Ukrajinské vojenské osobnosti
Nositelia vyznamenania Hrdina Ukrajiny
Osobnosti z Ľvova
Osobnosti rusko-ukrajinskej vojny
Vymenené životy

Vymenené životy ( Paramparça) je turecký seriál z rokov 2014 - 2017, ktorý produkovala spoločnosť Endemol Turkey a vysielala Star TV. Hlavné role stvárnili herci Nurgül Yeşilçay a Erkan Petekkaya. Na Slovensku ho vysielala TV Doma od 1. augusta 2016. Vysielal sa každý pracovný deň okrem piatku o 20:30 v dvoch častiach za sebou. Od 5. decembra 2016 sa seriál vysielal po jednej časti každý pracovný deň okrem piatku o 20:30. Od 2. januára 2017 sa Vymenené životy zase vysielali o 20:30 v dvoch častiach za sebou. Od 3. apríla 2017 sa seriál opäť vysielal len po jednej časti od pondelka do štvrtka o 20:30. Finále seriálu sa odvysielalo 22. mája 2017 o 20:30 kedy TV Doma nasadila do vysielania dve časti za sebou. Seriál Vymenené životy sa na TV Doma reprízoval od 20. mája 2019 do 4. februára 2020.

Príbeh 

Životy dvoch rodín z rôznych prostredí sa preplietli pred pätnástimi rokmi kvôli nehode. Gülseren Gülpinarovú (Nurgül Yeşilçay), mladú a krásnu tehotnú ženu žijúcu v chudobnej štvrti v Istanbule, zrazilo auto a priviezlo ju do nemocnice, kde porodila. Medzitým Dilara (Ebru Özkan), manželka bohatého podnikateľa Cihana Gürpinara (Erkan Petekkaya) z Istanbulu, porodí dcéru v rovnakej nemocnici. Vzhľadom na podobnosť ich priezvisk ich bábätká v nemocnici omylom zamenia. Gülseren dajú dcérku Dilary a Dilare dajú dcérku Gülseren. O pätnásť rokov neskôr Gülseren žije v chudobnej štvrti v Istanbule s dcérou Hazal (Alina Boz) a s jej švagrinou Keriman (Nursel Köse). Snaží sa čo najlepšie vychovať svoju dcéru po tom, čo ju jej manžel Özkan (Tolga Tekin) opustil. Pracuje v malom obchode ako predavačka. Naopak Dilara žije s dcérou Cansu (Leyla Tanlar) a synom Ozanom (Burak Tozkoparan) vo veľkom dome pri Bospore. Aj keď Dilara žije luxusný život, jej vzťah s manželom Cihanom je v troskách.

Obsadenie

Vysielanie vo svete

Referencie

Externé odkazy 
 
 
 Oficiálna slovenská webstránka
 Vymenené životy na Facebooku  
 Vymenené životy na Instagrame 
 Vymenené životy na YouTube  

Turecké televízne seriály
Turecké telenovely
Televízne seriály z roku 2014
Mesačný tieň

Mesačný tieň je jaskyňa, ktorá sa nachádza v masíve Horvátovho vrchu vo Vysokých Tatrách a bola objavená 26. júna 2004. Aktuálne je jaskyňa Mesačný tieň dlhá 32 879 metrov, čím sa zaraďuje na 2. druhé miesto v dĺžke a s hĺbkou -451 m na 3. miesto v hĺbke medzi slovenskými jaskyňami.

Každý rok speleológovia objavia a preskúmajú 2 - 3 kilometre novoobjavených priestorov a jaskyňa sa tak neustále predlžuje (a prehlbuje).

Dlhší jaskynný komplex na Slovensku predstavuje len Demänovský jaskynný systém (41 463 metrov) a hlbší je len Hipmanov jaskynný komplex (- 499 metrov).

Jaskyniari sa neustále snažia nájsť aj ďalší, alternatívny vstup do jaskynného systému, ktorý by im zjednodušil prácu v podzemí, ako aj umožnil prípadné sprístupnenie jaskyne vodcovským štýlom verejnosti.

Externé odkazy 
Článok o Jaskyni Mesačný tieň
Jaskyňa Mesačný tieň

Jaskyne na Slovensku
Vysoké Tatry
Dusek

Dusek je priezvisko, pozri Dusek (priezvisko), napr.:

 Brad Dusek (* 1950), hráč amerického futbalu
 Michael Dusek (* 1958), nemecký futbalista
 Peter Dusek (* 1945), rakúsky historik, univerzitný profesor 
 bratia Dusekovci, wrestleri USA českého pôvodu

Pozri aj 
 Dušek
 Dusko
 Duska
Májkova ulica

Májkova ulica je ulica v Bratislave, v mestskej časti Staré Mesto. 

Tiahne sa od Blumentálskej po Odborárske námestie. Na ulici sa nachádza obytný a obchodný blok Avion.

Referencie

Iné projekty

Externé odkazy 
Májkova ulica na mape Bratislavy

Ulice v Starom Meste v Bratislave
Patrik Herman

Mgr. Patrik Herman (* 13. november 1974, Trnava) je slovenský investigatívny novinár, televízny moderátor a aktivista. Bývalý hovorca mesta Trnavy, od mája 1996 pôsobil v TV Markíza. V septembri 2022 oznámila RTVS jeho príchod do Mlynskej doliny. 
Okrem iného, je spoluzakladateľom občianskeho združenia Europacolon Slovensko (2007) a externe vyučuje na Fakulte masmédií súkromnej PEVŠ v Bratislave i Katedre žurnalistiky FF UKF v Nitre (2015).

Produkcia 
 Výber
 Lampáreň
 Aj múdry schybí (hosť)
 Reflex
 Správy RTVS
 Bez servítky (hosť)
 Adela show (hosť)
 Nikto nie je dokonalý (hosť)

Úspechy a ocenenia

Poznámky

Referencie

Iné projekty 
 Zoznam víťazov a nominantov ankety OTO

Externé odkazy 
 Patrik Herman na oficiálnych stránkach
 Patrik Herman na stránkach OZ Europacolon Slovensko
 
 

Osobnosti z Trnavy
Absolventi Trnavskej univerzity v Trnave
Slovenskí rozhlasoví moderátori
Slovenskí televízni moderátori
Slovenskí redaktori
Slovenskí novinári
Slovenskí občianski aktivisti
Vyučujúci na Paneurópskej vysokej škole
Vyučujúci na Filozofickej fakulte Univerzity Konštantína Filozofa v Nitre
Ivan Kurilla

PaedDr. Ivan Kurilla (* 11. marec 1979, Gelnica) je slovenský basketbalový tréner.

V súčasnosti (2018) pôsobí ako hlavný tréner v extraligovom tíme PP & TV Raj Žilina. Zároveň zastáva pozíciu hlavného trénera slovenskej basketbalovej reprezentácie U20 a pozíciu prezidenta Združenia trénerov Slovenskej basketbalovej asociácie.

Medzi jeho najväčšie trénerské úspechy patrí postup do štvrťfinále ženskej basketbalovej súťaže FIBA Cup v roku 2012 a dvojnásobný zisk druhého miesta v najvyššej ženskej basketbalovej súťaži na Slovensku s tímom MBK Ružomberok. Ďalej je to úspech v podobe 4. miesta v najvyššej mužskej basketbalovej súťaži na Slovensku, ktoré dosiahol s tímom BK 04 Spišská Nová Ves v sezóne 2006/07. Majster slovenska v juniorskej aj kadetskej kategórii s tímom BK 04 Spišská Nová Ves. Víťazstvo v 1.lige a postup do extraligy v sezóne 2015/2016 s tímom MBK Lučenec. Tréner Kurilla pôsobil pri reprezentačných mužských výberoch Slovenska od kategórií U20, U18, U16.

V roku 2007 a 2008 bol vyhlásený za víťaza v ankete Mládežnícky tréner roka na Slovensku. 

V sezóne 2013/14 pôsobil ako športový riaditeľ vo futbalovom klube MFK Ružomberok., ktorý v tom ročníku obsadil v Corgoň lige 4. miesto.

Ivan Kurilla má najvyššiu trénerskú licenciu V. kvalifikačný stupeň a A licenciu a zároveň aj najvyššiu medzinárodnú trénerskú licenciu FIBA-WABC 2007017678 – 2007.

Trénerské úspechy 
 postup s MBK Ružomberok do štvrťfinále FIBA Cup 2012
 4. miesto v Slovenskej extralige mužov s tímom BK 04 Spišská Nová Ves v sezóne 2006/2007
 2006-2013 hlavný tréner slovenskej reprezentácie U16, U18, U20
 2018 hlavný tréner slovenskej reprezentácie U20
 2x vicemajster Slovenska s MBK Ružomberok v sezónach 2010/2011 a 2011/2012
 4. miesto na ME B divízie so slovenskou reprezentáciou U18
 majster slovenska v juniorskej aj kadetskej kategórii s tímom BK 04 Spišská Nová Ves

Ocenenia 
 víťaz v ankete Mládežnícky tréner roka 2007 a 2008 (Slovensko)

Referencie 

Slovenskí basketbaloví tréneri
Osobnosti z Gelnice
Basketbal na Letných olympijských hrách 2016

Basketbal na Letných olympijských hrách 2016 bol basketbalový turnaj v rámci multišportového podujatia Letných olympijských hier 2016. Konal sa v Rio de Janeiro, v Brazílii v dňoch od 6.21. augusta 2016, za účasti 12 mužských a 12 ženských tímov. Nováčikom turnaja bolo družstvo žien Srbska. Basketbalový turnaj sa na hrách organizuje od roku 1932, a toto bolo jeho 19. vydanie. Zápasy sa odohrali v dvoch novovybudovaných arénach: Arena Carioca 1 s kapacitou 16 000 a Arena da Juventude s kapacitou 5 000 divákov.

V mužskej kategórii tretí olympijský titul v rade získalo , ktoré vo finálovom stretnutí zvíťazilo nad olympijským nováčikom zo .
 U žien svoj šiesty titul v rade získalo , ktoré vo finále vyhralo nad .

Kvalifikácia 
Muži

 Číslo v zátvorke udáva umiestnenie vo svetovom rebríčku FIBA k októbru 2015.

Ženy

 Číslo v zátvorke udáva umiestnenie vo svetovom rebríčku FIBA k októbru 2015.

Arény

Nasadenie do výkonnostných košov 
Nasadenie do výkonnostných košov sa uskutočnilo bez družstiev, ktoré ešte museli absolvovať svetové kvalifikačné turnaje. Neskôr sa kvalifikačným číslam prižreboval kvalifikovaný účastník.
Muži

Ženy

Vyžrebovanie družstiev do skupín sa uskutočnilo 11. marca 2016.

Výsledky

Mužský turnaj

Základné skupiny

Skupina A

Skupina B

Play-off

Štvrťfinále

Semifinále

Stretnutie o 3. miesto

Finále

Ženský turnaj

Základné skupiny

Skupina A

Skupina B

Play-off

Štvrťfinále

Semifinále

Stretnutie o 3. miesto

Finále

Konečné poradie 

Muži

Ženy

Referencie

Iné projekty

Externé odkazy 
 Basketbal na oficiálnej stránke Letných olympijských hier 2016 //
 Oficiálna stránka Medzinárodnej basketbalovej federácie

Zdroje 
 Turnaj LOH 2016 na stránke Medzinárodnej basketbalovej federácie //
 Mužský a ženský basketbalový turnaj LOH 2016 na stránke todor66.com 
 Mužský a ženský basketbalový turnaj LOH 2016 na stránke the-sports.org 
 Mužský basketbalový turnaj LOH 2016 na stránke linguasport.com 

Basketbal v 2016
Basketbal na Letných olympijských hrách
Športy na Letných olympijských hrách 2016
Paul Reubens

Paul Reubens, vlastným menom Paul Rubenfeld (* 27. august 1952, Peekskill, New York, USA ) je americký herec, scenárista, producent a komik.

Na prelome 70. a 80. rokov vymyslel postavu Pee-wee Hermana, ktorú v priebehu ôsmeho desaťročia hral v komediálnej show The Pee-wee Herman Show, vo filmoch Pee-wee's Big Adventure (celovečerný režisérsky debut Tima Burtona) a Big Top Pee-wee a v detskej relácii Pee-wee's Playhouse. V roku 1980 sa objavil tiež v menšej úlohe v snímku Bratia Bluesovci, v 90. rokoch hral napr. vo filmoch Buffy, zabíjačka upírov, Batman sa vracia, Predvianočná nočná mora, Matilda, Dr. Dolittle, Superhrdinovia, po roku 2000 sa objavil napr. vo filme Kokaín a daboval v animovaných filmoch Šmolkovia a Šmolkovia 2.
[Referencie]

Iné projekty

Externé odkazy

Zdroj 

 
Dabingoví herci USA
Filmoví herci USA
Televízni herci USA
Osobnosti USA írskeho pôvodu
Osobnosti zo štátu New York
Mokřady horní Liběchovky

Mokřady horní Liběchovky je názov prírodnej rezervácie v CHKO Kokořínsko na území okresov Česká Lípa a Mělník, južne 2 km od mestečka Dubá, v hornej časti potoka Liběchovka vrátane jeho prítokov. Vyhlásená bola roku 1996.

Popis lokality 
Chránené územie sa nachádza v nadmorskej výške 240 až 282m. Rozloha rezervácie činí 75,11ha. Vyskytuje sa tu rad pramenísk, slatín, mokradí, potokov. Mokrade sú porastené tŕstím, ostricou, trávou. Oblasť je sčasti ohraničená cestičkami z križovatky v osade Rozprechtice južne od Dubej.

Chránená flóra a fauna 
Zo vzácnejších druhov sú tu napr. vstavačovec májový, ostrica Davallova, lykovec jedovatý, kruštík močiarny, žltohlav najvyšší, potočnica Nasturtium sterile. 

Žije tu niekoľko druhov chránených živočíchov, napr. vrkoč bahenný, vrkoč útly, červené riasy Batrachospemum moniliforme, oblovka veľká, salamandra škvrnitá, dulovnica menšia, z pavúkov oi. snovačka Enoplognatha caricis.

Ochrana pamiatky 
Územie prírodných rezervácií mokradí hornej i dolnej Liběchovky bolo spoločne zapísané na zoznam svetovo dôležitých mokradí Rámsarského dohovoru pod názvom Mokřady Liběchovky a Pšovky.
 
Do súpisu prírodných rezervácií pod CHKO Kokořínsko boli mokrade zapísané Správou CHKO 31. marca 1996 s účinnosťou od 15. apríla 1996. Odborným pracoviskom je AOPK ČR, lokalite je pridelené číslo 1803.

Blízko tejto rezervácie je celý rad ďalších chránených území, napospol pod správou CHKO Kokořínsko.
Na niektorých lúkach v území sa vykonáva kosenie a likvidácia náletových drevín.

Prístup 
K mokradiam sa dá dobre dostať po trase Náučný chodník Dubsko - Kokořínsko z Dubej, ktorá je na niekoľkých značených turistických cestách (zelená, žltá, červená). Po okraji mokradí vedú miestne cesty, je možné prísť od Dubej či od Mělníka. Najbližšia cyklotrasa č.211 vedie do Dubej.

Galéria

Referencie

Pozri aj 
 Zoznam chránených území v okrese Mělník
 Zoznam chránených území v okrese Česká Lípa
 Ralská pahorkatina

Iné projekty

Externé odkazy 
 Na webe AOPK Regionálneho pracoviska Správy CHKO Kokořínsko – Máchův kraj
 Web Kokořín a Kokořínsko
 Informácie na Biolib.cz

Zdroj 

Chránené územia v okrese Mělník
Chránené územia v okrese Česká Lípa
Mokrade v Česku
Ralská pahorkatina
Povodie Labe
Chránená krajinná oblasť Kokořínsko – Máchův kraj
Dubá
Blatce
Dobřeň
Alexander Markuš

Alexander Markuš (* 19. marec 1913, Šurany, Rakúsko-Uhorsko, dnes Slovensko – † 19. február 1945, Melk, nacistické Nemecko, dnes Rakúsko) bol slovenský stredoškolský profesor, protifašistický bojovník, politický komisár partizánskych skupín. Od 4. septembra 1959 (pri príležitosti 15. výročia SNP) bola stredná škola na Grösslingovej ulici v Bratislave (GAMČA) pomenovaná na jeho počesť.

Životopis 
Vyštudoval Filozofickú fakultu UK v Bratislave, odbor filozofia - história.

Od roku 1938 učil na Štátnej československej reálnej škole v Bardejove (teraz Gymnázium Leonarda Stöckela). V roku 1939 narukoval. V apríli 1939 bol zatknutý ÚŠB, uväznený a prepustený zo štátnej služby. Po prepustení z ilavskej väznice organizoval partizánske hnutie na Slovensku. 1942 spoluzakladal partizánsku skupinu Janka Kráľa (pôsobila v Malých Karpatoch). 1942 - 1945 opäť väznený. Počas transportu väzňov bratislavskej väznice do koncentračného tábora v Mathausene zomrel na následky zranenia, ktoré utrpel 19. februára 1945 po nálete anglo-amerických lietadiel na transport pri Melku.

Vyznamenania a ocenenia (in memoriam) 
 1949 - doktor filozofie
 1950 - výnosom Povereníctva školstva v Bratislave bol ustanovený za štátneho profesora "In memoriam" s "úradným pôsobiskom" na Gymnáziu v Bardejove
 1959 - premenovanie školy a pamätná tabuľa na budove súčasného Gymnázia Grösslingová 18, Bratislava. Po roku 1989 bola tabuľa odstránená.

Referencie 

Slovenskí pedagógovia
Slovenskí organizátori partizánskeho boja
Osobnosti zo Šurian
Lucia Barmošová

PhDr. Lucia Barmošová, PhD., rod. Kmotorková (* 4. jún 1982, Bratislava), je slovenská žurnalistka, rozhlasová a televízna moderátorka. Päťnásobná držiteľka titulu Osobnosť televíznej obrazovky, od roku 2005 pôsobí v TV JOJ. Okrem iného prednáša masmediálnu komunikáciu na súkromnej PEVŠ v Bratislave, je rozvedená a bezdetná.

Ocenenia 
 Ankety

Poznámky

Referencie

Iné projekty 
 Zoznam víťazov a nominantov ankety OTO

Externé odkazy 
 Lucia Barmošová na stránkach TV JOJ
 Rodina moderátorky Lucie Barmošovej 

Osobnosti z Bratislavy
Absolventi Filozofickej fakulty Univerzity Komenského v Bratislave
Slovenskí rozhlasoví moderátori
Slovenskí televízni moderátori
Slovenskí redaktori
Vyučujúci na Paneurópskej vysokej škole
Absolventi Paneurópskej vysokej školy
Marcel Chlpík

Marcel Chlpík (* 19. jún 2006) je slovenský televízny a dabingový herec. Do povedomia širokej verejnosti prenikol ako detská hviezda TV rodinného seriálu Chlapi neplačú (20132015), v ktorom sa vďaka svojej narastajúcej popularite stal jednou z jeho ústredných postáv. Okrem iného, je najmladším držiteľom titulu Osobnosť televíznej obrazovky v histórii ankety.

Život 
Do svojej debutovej roly bol vybraný spomedzi vyše 4 000 uchádzačov. Je žiakom jednej zo základných škôl v bratislavskom Starom Meste.

Filmografia

Televízia 
 2013: Chlapi neplačú (Paľko Hronský); (TV Markíza), seriál
 2015: Rodinné prípady (Riško Horský; vnuk zámožného podnikateľa); (TV Markíza); (cyklus príbehov inšpirovaných skutočnými udalosťami, epizóda z 20.11.2015
 2016: Pravdivé príbehy s Katkou Brychtovou (Matej „Maťko“ Tóth); (RTVS); (TV cyklus krátkych príbehov, epizóda: „Únos“)

Dabing 
 2015: Snoopy a Charlie Brown (Peanuts vo filme) (ako Franklin; spolužiak Charlieho Browna); (3D animovaný film z produkcie 20th Century Fox)

Ocenenia 
 Ankety

Poznámky

Referencie

Iné projekty 
 Zoznam víťazov a nominantov ankety OTO

Externé odkazy 
 
 Marcel Chlpík na Filmer.cz
 Marcel Chlpík na Osobnosti.cz
 Marcel Chlpík na SuperFilm.sk
 Marcel Chlpík na TV-archiv.sk

Osobnosti z Bratislavy
Detskí herci
Slovenskí televízni herci
Slovenskí dabingoví herci
Černínovsko

Prírodná rezervácia Černínovsko bola vyhlásená v roku 1950 a nachádza sa pri obci Libiš, tesne vedľa areálu chemičky Spolana Neratovice. Predmetom ochrany je slepé rameno Labe s lužnom lesom.

Chránené územie bolo zrušené dňa 10. júna 2014 a nahradené prírodnou rezerváciou Úpor-Černínovsko.

Popis oblasti 
Medzi významné druhy rastlín v regióne patrí ostrica pašachorová, cesnak medvedí, nadutica bobuľnatá, ostrica pobrežná, leknica žltá a vodnianka žabia. Z vtáctva možno pozorovať napríklad svrčiaka riečneho, rybárika riečneho, trsteniarika spevavého, sedmohláska obyčajného alebo slávika obyčajného.

Referencie

Pozri aj 
 Zoznam chránených území v okrese Mělník

Externé odkazy 
 Informácie na Biolib.cz
 Popis na stránkach obce Libiš
 Informácie na Salvia-os.cz

Zdroj 

Chránené územia v okrese Mělník
Zrušené prírodné pamiatky v Česku
Lužné lesy v Česku
Labe
Libiš
Peter Varinský

Mgr. Peter Varinský (* 2. jún 1982, Nitra) je slovenský televízny moderátor Športových Novín. Je vyštudovaný prekladateľ, ktorý preložil viaceré celosvetové biografie známych osobností. Päťnásobný držiteľ titulu OTO. Je ženatý s Lenkou Perželovou a má dcéru Lyriannu.

Život 
Vyštudoval Piaristické Gymnázium sv. Jozefa Kalazanského v Nitre, neskôr Filozofickú fakultu Univerzity Komenského v Bratislave odbor prekladateľstvo a tlmočníctvo v kombinácii s anglickým a nemeckým jazykom.

Ocenenia

Poznámky

Referencie

Iné projekty 
 Zoznam víťazov a nominantov ankety OTO

Externé odkazy 
 Peter Varinský na stránkach TV Markíza
 
 

Osobnosti z Nitry
Absolventi Filozofickej fakulty Univerzity Komenského v Bratislave
Slovenskí televízni moderátori
Narodenia v 1983
Dřínovská stráň

Prírodná rezervácia Dřínovská stráň bola vyhlásená v roku 1994 a nachádza sa pri obci Dřínov na južnom svahu Dřínovského vrchu. Dôvodom ochrany sú opukové biele stráne s bohatou teplomilnou kvetenou a entomofaunou. Na opukách sa vyvinul pôdny typ rendziny.

Opis oblasti 
Stráň je pokrytá mozaikou teplomilných trávnikov. Na svahoch možno nájsť mliečnik seguierov pravý (Euphorbia seguieriana), hlaváč sivastý (Scabiosa canescens), kavyľ Ivanov (Stipa pennata), ľan tenkolistý (Linum tenuifolium) alebo paľadenec prímorský. Zo živočíchov žije v oblasti rad reliktných xerotermných druhov, napr. kobylôčka zelenkastá (Bicolorana bicolor). Prieskum chrobákov zistil 44 druhov z čeľade liskavkovitých (Chrysomelidae) a 94 druhov z čeľade nosáčikovitých (Curculionidae).

Referencie

Pozri aj 
 Zoznam chránených území v okrese Mělník

Iné projekty

Externé odkazy 
 Informácie na Biolib.cz
 Popis na Toulky po Čechách
 Informácie na Salvia-os.cz

Zdroj 

Chránené územia v okrese Mělník
Dřínov (okres Mělník)
Kal'a al–Bahrajn

Qal'at al-Bahrain je archeologické nálezisko Bahrajne. Jedná sa o kopec ruín s rozmermi asi 300 m × 600 m.

Od roku 2005 je lokalita zapísaná na zozname svetového dedičstva UNESCO.

Mesto z 3. tisícročia pred Kr. bol kedysi hlavným mestom dilmunskej kultúry. Dnešný kopec ruín bol vtedy najdôležitejším miestom ostrova. Okolo roku 1450 pred Kr. tu bol vybudovaný kasitský palác. Ďalšie domy boli vystavané medzi 10. a 5. storočím pred Kr. V 3. storočí tu Sásánovci vystavali pevnostný systém. V 16. storočí na mieste, kde stávalo mesto, vybudovali Portugalčania pevnosť, ktorá tu stojí dodnes.

Referencie

Iné projekty

Zdroj 

Lokality Svetového dedičstva v Bahrajne
Archeologické lokality
Pevnosti
Cádrova ulica

Cádrova ulica je ulica v Bratislave, v mestskej časti Nové Mesto. Nachádza sa v miestnej časti Kramáre. 

Tiahne sa od Stromovej ulice, križuje Černicovú ulicu, napája sa na Guothovu. Tvorí ju zástavba rodinných domov. Na Cádrovej 23 sa nachádza základná škola s materskou školou.

Galéria

Referencie

Iné projekty

Externé odkazy 
 Cádrova ulica na mape Bratislavy

Ulice v Novom Meste v Bratislave
Majstrovstvá Ázie a Pacifiku v tchoukballe 2016

Majstrovstvá Ázie a Pacifiku v tchoukballe 2016 boli v poradí 7. majstrovstvá Ázie a Pacifiku v tchoukballe, ktoré organizuje Ázijsko-pacifická tchoukballová federácia (APTBF). Konali sa v dňoch od 22.24. júla 2016 v meste Čchü-ťing, v provincii Jün-nan, v Číne, za účasti 9 mužských a 6 ženských tímov. Nováčikom turnaja bolo družstvo žien Malajzie. Pôvodne sa mali zúčastniť aj družstvá Filipín a Indonézie. Tituly obhájili obe družstvá Taiwanu.

Účastníci 
Muži

Pozn: Číslo v zátvorke udáva umiestnenie v medzinárodnom rebríčku FITB k januáru 2016.

Ženy

Pozn: Číslo v zátvorke udáva umiestnenie v medzinárodnom rebríčku FITB k januáru 2016.

Výsledky

Muži

Základné skupiny

Skupina A

Skupina B

Play-off

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Ženy

Základná skupina

Play-off

Stretnutie o 5. miesto

Semifinále

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Oficiálna stránka Medzinárodnej tchoukballovej federácie 
 Oficiálna stránka Ázijsko-pacifickej tchoukballovej federácie (archive.is) /

Zdroj 
 Mužský a ženský turnaj majstrovstiev 2016 na stránke Medzinárodnej tchoukballovej federácie 

Tchoukball v 2016
Majstrovstvá Ázie a Pacifiku v tchoukballe
Tchoukball
Natalie Wood

Natalie Wood, vlastným menom Natalia Zacharenko (* 20. júl 1938, San Francisco, Kalifornia, USA † 29. november 1981, ostrov Santa Catalina) bola americká herečka.

Natalie Wood bola rusko-ukrajinského pôvodu. Mala staršiu nevlastnú sestru Oľgu a mladšiu sestru Lanu Wood, ktorá je tiež herečka. Zomrela za záhadných okolností, keď zmizla zo súkromnej jachty a utopila sa. Na jachte pred jej zmiznutím bola s manželom Robertom Wagnerom a bol s nimi aj herecký kolega Christopher Walken. Natalie bola známa strachom z vody a nevedela plávať.

Filmografia 
 1943: Happy Land, réžia Irving Pichel
 1945: Tomorrow is Forever, r. Irving Pichel
 1947: Miracle on 34th Street, r. George Seaton
 1947: The Ghost and Mrs. Mui, r. Joseph L. Mankiewicz
 1948: Scudda Hoo! Scudda Hay!, r. F. Hugh Herbert
 1949: Father Was a Fullback, r. John M. Stahl
 1950: No Sad Songs for Me, r. Rudolph Maté
 1950: The Jackpot, r. Walter Lang
 1950: Never a Dull Moment, r. George Marshall
 1951: The Blue Veil, r. Curtis Bernhardt
 1952: Just for You, r. Elliott Nugent
 1952: The Star, r. Stuart Heisler
 1955: One Desire, r. Jerry Hopper
 1955: Rebel Without a Cause, r. Nicholas Ray
 1956: The Searchers, r. John Ford
 1956: A Cry in the Night, r. Frank Tuttle
 1956: The Burning Hills, r. Stuart Heisler
 1956: The Girl He Left Behind, r. David Butler
 1957: Bombers B-52, Regie: Gordon Douglas
 1958: Kings Go Forth, r. Delmer Daves
 1958: Marjorie Morningstar, r. Irving Rapper
 1960: Cash McCall, r. Joseph Pevney
 1960: All the Fine Young Cannibals, r. Michael Joseph Anderson
 1961: Splendor in the Grass, r. Elia Kazan
 1961: West Side Story, r. Robert Wise
 1962: Gypsy, r. Mervyn LeRoy
 1963: Love with the Proper Stranger, r. Robert Mulligan
 1964: Sex and the Single Girl, r. Richard Quine
 1965: The Great Race, r. Blake Edwards
 1965: Inside Daisy Clover, Regie: Robert Mulligan
 1965: Penelope, r. Arthur Hiller
 1966: This Property Is Condemned, r. Sydney Pollack
 1969: Bob & Carol & Ted & Alice, r. Paul Mazursky
 1973: The Affair, r. Gilbert Cates
 1975: Peeper, r. Peter Hyams
 1979: Meteor, r. Ronald Neame
 1980: The Cracker Factory, r. Burt Brinckerhoff
 1980: The Memory of Eva Ryker, r. Walter Grauman, TV
 1980: The Last Married Couple in America, r. Gilbert Cates
 1983: Brainstorm, r. Douglas Trumbull

Iné projekty

Externé odkazy

Zdroj 

Osobnosti USA ruského pôvodu
Herečky USA
Detskí herci
Úmrtia utopením
Osobnosti zo San Francisca
Hostibejk

Prírodná pamiatka Hostibejk bola vyhlásená v roku 2002 a nachádza sa priamo v Kralupoch nad Vltavou. Dôvodom ochrany je referenčný profil (stratotyp) karbónskymi arkózami nýřanských vrstiev kladenského súvrstvia.

Opis oblasti 
Vrch je tvorený súvrstvím vrchného karbónu, na ktorý nasadá vrstva mladších vrchnokriedových sedimentov. Kedysi býval vrch dnom pravekého mora, v skale sú teda zachované ulity pravekej fauny.

Geomorfologické zaradenie 
Vrch patrí do geomorfologického celku Dolnooharská tabule, podcelku Řipská tabule, okrsku Krabčická plošina a podokrsku Lešanská plošina.

Referencie

Pozri aj 
 Zoznam chránených území v okrese Mělník
 Lobečská skála

Iné projekty

Externé odkazy 
 Nariadenie OÚ Mělník č.13/2002 o zriadení prírodnej pamiatky.
 Popis na Českej geologickej službe
 Popis na Toulky po Čechách
 Kralupy nad Vltavou, portál pre turistov a návštevníkov

Zdroj 

Chránené územia v okrese Mělník
Skalné útvary v Česku
Skalné útvary v Stredočeskom kraji
Dolnooharská tabule
Kralupy nad Vltavou
Geologické lokality v Česku
Majstrovstvá sveta v interkrose 2016

Majstrovstvá sveta v interkrose 2016 boli v poradí 12. majstrovstvá sveta v interkrose, ktoré organizuje Medzinárodná interkrosová federácia (FIIC). Konali sa v Montreale, v Kanade v dňoch od 23.26. júla 2016, za účasti 5 mužských tímov a 3 ženských tímov. Okrem národných družstiev sa predstavili aj regionálne výbery. Zápasy sa odohrali v 2 halách Pavillon Lalemant, ktorý je súčasťou Collège Jean-de-Brébeuf. V mužskej i ženskej kategórii obhájili tituly reprezentácie Česka, ktoré vo finálových stretnutiach zvíťazili nad družstvami Quebeca.

Účastníci 

Muži

Ženy

Výsledky

Muži

Základná skupina

Nadstavbové skupiny

Skupina o 1.3. miesto

Skupina o 3.5. miesto

Play-off

Finále

Ženy

Základná skupina

Nadstavbová skupina

Play-off

Finále

Konečné poradie 

Muži

Ženy

Referencie

Externé odkazy 
 Oficiálna stránka Medzinárodnej interkrosovej federácie 
 Oficiálna stránka Inter-Crosse Canada

Zdroje 
 MS 2016 na oficiálnej stránke Medzinárodnej interkrosovej federácie 
 MS 2016 na stránke Inter-Crosse Canada 

Šport v 2016
Majstrovstvá sveta v interkrose
Interkros
Športové podujatia v Montreale
2016 v Kanade
Pavelková

Pavelková môže byť:

 vrch na Slovensku v Muránskej planine (), pozri Pavelková (vrch)
 ženská podoba priezviska Pavelko, Pavelka alebo Pavelek, napr.:
 Alexandra Pavelková (* 1966), slovenská spisovateľka fantasy a sci-fi
 Andrea Pavelková (* 1972), slovenská volejbalistka
 Barbara Marie-Louise Pavelková (* 1984), rakúska herečka
 Darina Pavelková, česká modelka
 Drahomíra Pavelková (* 1963), česká ekonómka a spisovateľka slovenského pôvodu
 Irena Pavelková (* 1974), česká kajakárka
 Klára Pavelková (* 1990), česká plavkyňa
 Kristina Pavelková (* 1989), česká herečka
 Renata Pavelková Chmelová, česká hydrologička
 Romana Pavelková, česká modelka
 Soňa Pavelková (* 1991), česká speváčka
 Věra Pavelková Řičánková, česká prírodovedkyňa
 Zuzana Pavelková (* 1992), česká bedmintonistka

Pozri aj 
 Pavelko
 Pavelka
 Pavelek
Jan Pavlíček

Jan Pavlíček môže byť:

 český futbalista (* 1951), pozri Jan Pavlíček (futbalista)
 český matematik a vysokoškolský pedagóg (* 1927), pozri Jan Pavlíček (matematik)

Rozlišovacie stránky – Osobnosti